এন আৰ চিৰ চূড়ান্ত খচৰা প্ৰকাশৰ সময়ত অসমৰ আইন-শৃংখলা নিয়ন্ত্ৰণৰ বাবে দেশৰ গৃহ বিভাগক অধিক কেন্দ্ৰীয় নিৰাপত্তা বাহিনী বিচাৰিছে ৰাজ্য চৰকাৰে।
'আমি অধিক কেন্দ্ৰীয় অৰ্ধসামৰিক বাহিনী বিচাৰিছো। ৰাজ্যৰ আইন-শৃংখলা নিয়ন্ত্ৰণৰ বাবে কেন্দ্ৰই আমাক সম্ভৱপৰ সকলো সহায় আগবঢ়োৱাৰ নিশ্চিতি দিছে। উচ্চতম ন্যায়ালয়ৰ নিৰ্দেশত আমি এন আৰ চি প্ৰকাশৰ বাবে আগবাঢ়িছো,' নৰ্থ ব্লকৰ বৈঠকৰ পিছত আৰক্ষী সঞ্চালক প্ৰধান কুলধৰ শইকীয়াৰ মন্তব্য।
তেওঁ লগতে জনাই যে এন আৰ চিৰ ৰাজ্যিক সমন্বয়ক প্ৰতীক হাজেলা আৰু তেওঁৰ পৰিয়ালৰ নিৰাপত্তাৰ বিষয়েও আজিৰ বৈঠকত আলোচনা হয়।
ভাৰতৰ গৃ্হ সচিব ৰাজীৱ গাউবাৰ অধ্যক্ষতাত অনুষ্ঠিত বৈঠকখনত গৃহ বিভাগৰ আন শীৰ্ষ বিষয়াসকলৰ লগতে দেশৰ মহা পঞ্জীয়ক শৈলেশ, আইবি-ৰ মুৰব্বী ৰাজীৱ জে'নৰ লগতে দিচপুৰৰ হৈ মুখ্য সচিব টি ৱাই দাস, অসম আৰক্ষীৰ সঞ্চালক প্ৰধান কুল শইকীয়া, বিশেষ শাখাৰ সঞ্চালক প্ৰধান পল্লৱ ভট্টাচাৰ্য্য আৰু অতিৰিক্ত আলোক কুমাৰ উপস্থিত আছিল।
সূত্ৰ অনুসৰি দিচপুৰে ৰাজ্যৰ আইন-শৃংখলা নিয়ন্ত্ৰণৰ বাবে কেন্দ্ৰৰ পৰা অৰ্ধ সামৰিক বাহিনীৰ অতিৰিক্ত ৫০টা কোম্পানি বিচাৰিছে।
পূৰ্বে মুখ্য মন্ত্ৰী সৰ্বানন্দ সোণোৱালে কেন্দ্ৰৰ পৰা ১৫০টা কোম্পানি বিচাৰিছিল।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
